[{"text_idx": "#000000", "text": "Kas teadsite, et eestlased kutsusid keefirit algselt piimaviinaks? Imaveres tegutseva Eesti Piimandusmuuseumi teadur Mai Kukk jagab kaheksat po\u0303nevat Eesti piimanduse ajalooga seotud fakti."}, {"text_idx": "#000001", "text": "Esimesed \u201epiimato\u0308o\u0308stused\u201casutati Eestis mo\u0303isates tegutsenud viinako\u0308o\u0308kidesse. Kuna 1830ndate majanduskriis muutis Eestis laialt levinud teraviljakasvatuse ja sellest piirituse valmistamise ebatulusaks, hakati viinako\u0308o\u0308kides 1850ndatel aastatel ja\u0308rgemo\u0308o\u0308da piimatootmisi ka\u0308ivitama."}, {"text_idx": "#000002", "text": "Seoseid piima ja viina vahel leiab ajaloost teisigi. Nimelt mu\u0308u\u0308di Tallinnas juba u\u0308le-eelmisel sajandil keefiri, mida aga tollal nimetati hoopis piimaviinaks vo\u0303i piimaveiniks. Po\u0303hjus lihtne \u2013 ka\u0308a\u0308rimise tulemusena tekib keefiris imeva\u0308ike kogus alkoholi."}, {"text_idx": "#000004", "text": "Carl Robert Jakobsonil on olnud va\u0308ga suur roll ka Eesti piimasektori visiona\u0308a\u0308rina. Ta lausus juba aastal Pa\u0308rnu Po\u0303llumeeste Seltsi koosolekul \u201ckuldsed\u201d so\u0303nad: \u201eKuna loomaliha on meie maal liiga odav ja lihaloomade pidamine va\u0308hetasuv, on piimalehmade pidamine ja kasvatamine see ko\u0303ige KULDSEM PO\u0303HI.\u201c Soovides olla talurahvale eeskujuks ja o\u0303petajaks, rajas ta Kurgjale na\u0308idistalu, sooviga to\u0303estada, et just piimakarjakasvatus on talumehe ja ka riigi jo\u0303ukuse alustala."}, {"text_idx": "#000005", "text": "Eesti esimesed piimatalitused hakkasid oma saadusi Inglismaale saatma juba 1880. aastal ning va\u0308listurgude vallutamisel ma\u0308ngis ja\u0308rgnevate aastaku\u0308mnete jooksul vo\u0303tmerolli Eesti vo\u0303i. Suure no\u0303udlusega Peterburi turule mu\u0308u\u0308di juba 19. sajandi algul nn pariisi vo\u0303id, mis oli ku\u0308ll va\u0308ga ho\u0303rgu keedumaitse ja \u2013lo\u0303hnaga, aga mis ei sa\u0308ilinud kuigi kaua. Euroopa turgudel oli eriti ko\u0303rges hinnas 1-2% soolasisaldusega hapukoorevo\u0303i, mis sa\u0308ilis kaks kuud. Seeto\u0303ttu pu\u0308hendusid ka iseseisvunud Eestis u\u0308histegevusena asutatud piimau\u0308hingud just soolase hapukoorevo\u0303i tootmisele."}]